|  |
| --- |
| **ТАРИФА**  **НАКНАДА КОЈЕ НАПЛАЋУЈЕ СОКОЈ ПО ОСНОВУ САОПШТАВАЊА ЈАВНОСТИ МУЗИЧКИХ ДЕЛА ПРЕКО ИНТЕРНЕТА И МОБИЛНИХ СЕРВИСА**  *("Сл. гласник РС", бр. 78/2015)* |

**Члан 1**

Овом тарифом утврђује се висина ауторске накнаде по основу искоришћавања музичких дела из репертоара Сокоја (у даљем тексту: репертоар) преко интернета и мобилних сервиса:

1) WEBCAST (ИНТЕРНЕТ БРОАДЦАСТ) - сервис обухвата делатност интернет радија или интернет телевизије и друге облике коришћења који одговарају наведеном опис, без могућности преузимања на трајни носач (хард диск, мобилни телефон и сл.) односно пренос на који крајњи корисник не може утицати, нити користити музичке садржаје другачије него редом и одабиром који су одређени од стране корисника;

2) СИМУЛЦАСТИНГ - симултани и неизмењени пренос постојећих земаљских и других радио и телевизијских станица путем интернета;

3) ПОДЦАСТИНГ - дистрибуција целокупног или појединих делова радијског или телевизијског програма на који крајњи корисник може ограничено утицати, али нема могућност да у свако време изабере музичке садржаје;

4) СТРЕАМИНГ - линеарни пренос музичких и/или аудиовизуелних дела, без могућности да одабере време и без могућности преузимања на трајни носач (хард диск, мобилни телефон и сл.) а који није обухваћен начином коришћења који су дефинисани као webcasting, симулцастинг и подцастинг;

5) ЛИВЕ СТРЕАМИНГ - симултани пренос јавног извођења (жива музика), концерата, ДЈ наступа и слично;

6) СТРЕАМИНГ ОН ДЕМАНД - пренос музичких дела и/или аудиовизуелних дела на захтев крајњег корисника, у време које он одабере и садржаја према његовом избору, без могућности преузимања музичког дела на трајни носач (хард диск, мобилни телефон и сл.);

7) БАЦКГРОУНД МУСИЦ - пратећа музика на интернет страницама или појединим деловима интернет страница као што су банери, галерије фотографија и слично;

8) DOWNLOADING - преузимање одабраног музичког садржаја на трајни носач (хард диск, мобилни телефон и сл.);

9) РИНГТОНЕС (монофоне, полифоне композиције и реалтонес), РИНГБАЦКТОНЕС, МУСИЦ ВИДЕОТОНЕС - употреба музичких и/или аудиовизуелних дела, као најаве долазећих телефонских позива, смс порука или током чекања на везу.

**Члан 2**

Репертоар Сокоја чине музичка дела:

1) домаћих аутора и носилаца ауторских права, чланова Сокоја, који су уговором уступили своја права Сокоју, на основу члана 153. Закона о ауторским и сродним правима;

2) домаћих аутора и носилаца ауторских права, чланова Сокоја, чија права Сокој штити на основу члана 180. Закона о ауторским и сродним правима;

3) страних аутора и носилаца ауторских права, чија права Сокој штити на основу члана 186. Закона о ауторским и сродним правима.

Музичка дела страних аутора и носилаца ауторских права могу бити изузета из репертоара Сокоја уколико је међународним уговорима или праксом одређено другачије он лине лиценцирање.

**Члан 3**

Накнада се плаћа месечно, у процентуалном износу од укупних прихода који корисник оствари обављајући делатност у оквиру које искоришћава предмете заштите, а месечни износ накнаде не може бити нижи од минималног износа који је утврђен за сваки облик искоришћавања:

|  |  |  |  |
| --- | --- | --- | --- |
| Начин коришћења/ сервис | Заступљеност  музичког  репертоара | % од прихода | Минимална накнада  у динарима, без ПДВ-а |
| WEBCAST (ИНТЕРНЕТ БРОАДЦАСТ) | до 30% | 4,00% | 6.000,00 |
| од 30% до 60% | 5,00% | 7.000,00 |
| преко 60% | 6,00% | 8.000,00 |
| СИМУЛЦАСТИНГ (радио станице) | до 30% | 2,50% | 4.000,00 |
| од 30% до 50% | 3,00% | 4.500,00 |
| од 50% до 65% | 3,50% | 5.000,00 |
| од 65% до 80% | 4,00% | 5.500,00 |
| преко 80% | 4,50% | 6.000,00 |
| СИМУЛЦАСТИНГ (телевизијске станице) | до 10% | 2,20% | 4.500,00 |
| од 10% до 20% | 2,70% | 5.000,00 |
| од 20% до 50% | 3,20% | 5.500,00 |
| од 50% до 80% | 3,70% | 6.000,00 |
| преко 80% | 4,20% | 6.500,00 |
| ПОДЦАСТИНГ | до 30% | 4% | 7.000,00 |
| од 30% до 60% | 5% | 9.000,00 |
| преко 60% | 6% | 10.000,00 |
| СТРЕАМИНГ |  | 8% | 4,00 по приступу |
| ЛИВЕ СТРЕАМИНГ |  | 7% | 2.500,00 за сваки започети сат преноса |
| СТРЕАМИНГ ОН ДЕМАНД | Музичка дела | 10% | 0,60 по приступу |
| Аудиовизуелна дела | 8% | 1,00 по приступу |
| БАЦКГРОУНД МУСИЦ |  | 2% | За физичка лица: 1.500,00 |
| За правна лица: 4.000,00 |
| DOWNLOADING |  | 12% | За плаћено преузимање  - 6,00 по даунлоуду |
| За слободно преузимање  - 4,00 по даунлоуду |
| РИНГТОНЕС (монофоне, полифоне композиције и реалтонес), РИНГБАЦКТОНЕС, МУСИЦ ВИДЕОТОНЕС |  | 12% | 6,00 по ринг тону |

Минимална накнада рачуна се независно за сваки облик искоришћавања, а у случају да се музичка дела користе путем више облика искоришћавања, наведени износи се сабирају.

На износе накнаде и/или минималне накнаде обрачунава се припадајући ПДВ сходно позитивним законским прописима.

Корисник је дужан да једном месечно, достави Сокоју извештај о оствареном приходу у претходном месецу и/или број приступа сервису.

**Члан 4**

Корисник је дужан да сваког месеца достави Сокоју извештаје који садрже податке о коришћеним музичким делима у оквиру сваког облика искоришћавања ауторских дела који чине репертоар Сокоја (назив дела, имена аутора и коаутора, као и име извођача).

За downloading и мобилне сервисе (рингтон, рингбецктон и сл.), корисник је дужан да сваког месеца доставља листу музичких дела која чине његову понуду (назив дела, имена аутора и коаутора, као и име извођача), са тачно назначеним бројем приступа/захтева за свако дело посебно.

**Члан 5**

За сваки облик искоришћавања ауторских дела из репертоара Сокоја односно нови сервис или нови начин коришћења који није обухваћен овом тарифом, као и за иностране, глобалне мултитериторијалне односно мултинационалне платформе или сервисе или другачији начин лиценцирања (давања дозвола) за он лине коришћење репертоара, Сокој ће издавати посебне дозволе, у складу са Законом о ауторском и сродним правима, односно уобичајеном међународном праксом или стандардима.

**Члан 6**

Ступањем на снагу ове тарифе стављају се ван снаге одредбе Тарифе накнада које наплаћује Сокој ("Службени гласник РС", број 85/07) у делу Тарифна класа 4, Тарифни број 1 и Тарифни број 2.

**Члан 7**

Ова тарифа ступа на снагу осмог дана од дана објављивања у "Службеном гласнику Републике Србије".